open-index/open-wikipedia-markdown huggingface dataset:
Macclesfield (distrikt)

**Macclesfield** er et administrativt distrikt i Cheshire i England. Det har navn etter administrasjonssenteret Macclesfield. 

Distriktet ble opprettet 1. april 1974, ved sammenslåing av Macclesfield, Alderley Edge, Bollington, Knutsford, Wilmslow, Disley landdistrikt, Macclesfield landdistrikt og deler av Bucklow landdistrikt. 

## Steder i distriktet

* Adlington, Agden, Alderley Edge, Arley, Ashley, Aston by Budworth
* Bexton, Bollington, Bosley
* Chelford, Chorley
* Disley
* Eaton
* Gawsworth, Great Warford
* Henbury, High Legh, Higher Hurdsfield
* Kerridge, Kettleshulme
* Knutsford
* Little Bollington, Little Warford, Lower Withington, Lyme Handley
* Macclesfield, Macclesfield Forest and Wildboarclough,
* Marthall, Marton, Mere, Millington, Mobberley, Mottram St. Andrew
* Nether Alderley, North Rode
* Ollerton, Over Alderley
* Peover Inferior, Peover Superior, Pickmere, Plumley, Pott Shrigley, Poynton-with-Worth, Prestbury
* Rainow, Rostherne
* Siddington Snelson, Styal, Sutton
* Tabley Inferior, Tabley Superior, Tatton, Toft, Tytherington
* Wilmslow, Wincle
Eurocopter Tiger

**Eurocopter Tiger** er et angrepshelikopter produsert av Eurocopter Group.

## Historie og utvikling

I 1984 søkte myndighetene i Frankrike og Tyskland etter et avansert multirolle helikopter. Prosjektet til Aerospatiale og MBB ble valgt som den foretrukne kandidat. Programmet ble kansellert i 1986, men gjenopptatt i 1987. Eurocopter fikk i 1989 en kontrakt på bygging av 5 prototyper.

## Eksterne lenker
Sterkøl

**Sterkøl** er øl (klasse 3) som omsettes i Norge med høyere alkoholinnhold enn 4,70 %. Aldersgrensen for kjøp av sterkøl er 18 år. Fra tidligere var disse sortene enten eksport-øl (pilsnertype) eller bokkøl. Førstnevnte kalles også gulløl og ekstra-øl.

Dagens regler sier at sterkøl bare  kan omsettes lovlig på Vinmonopolet, etter en lovendring som trådte i kraft 1. mars 1993. Lovendringen var en del av en avtale regjeringen Brundtland gjorde med Kristelig Folkeparti for å få Krf til å stemme for EØS-avtalen. Før dette kunne øl opptil 7 % selges i butikker. En måned etter at øl i skatteklasse III forsvant fra butikkene hadde salget sunket med 90 %. En avgjørelse i EFTA-domstolen i 1997 fastslo at det var greit at Vinmonopolet hadde enerett på salg av sterkøl. Dette resulterte i problemer som når en kjøpmann i Solheimsviken ble sittende med sterkøl til en salgsverdi av kr 15&nbsp;000 som han ikke kunne selge, fordi Vinmonopolet hadde tiltatt seg salgsrettighetene - mens Hansa bryggeri nektet å ta lageret hans i retur, og i stedet etterlyste overgangsordninger i forbindelse med lovendringene.

I 1998 ga regjeringen Bondevik Vinmonopolet lov til å selge øl med høyere alkoholinnhold enn 7 %, etter påtrykk fra EFTAs overvåkingsorgan ESA. Etter denne regelendringen begynte Ringnes produksjonen av Ringnes Loaded, en øl på 10,2 % på halvlitersbokser. Navnet og emballasjen gjorde at Vinmonopolet nektet å selge ølen, men Ringnes lanserte ølen på nytt under navnet Ringnes Eagle. Ølen var i flere år det mest solgt sterkølet på polet. Siden 2005 har Hansa sterkøl vært det mest solgte.

## Omsetning av sterkøl
I 1970 utgjorde sterkøl 20 prosent av den totale ølomsetningen. I 1980 hadde dette sunket til 14 prosent, og i 1992 var det nede i 4,5 prosent.  Salget sank ekstra i 1990 etter at en ny lov trådte i kraft 1. juli 1990. Denne loven sa at sterkøl bare kunne selges bak disken, noe som gjorde at flere butikker stoppet salget, fordi de ikke hadde mulighet til å ha en egen øldisk. I juli 1990 ble det solgt halvparten så mye sterkøl som juli 1989.

I 1986 ble det solgt cirka 26 millioner liter sterkøl, i 1992 nesten 10 millioner liter mens det i 1993 ble solgt knapt 2,5 millioner liter. I 1995 ble det solgt 1,6 millioner liter sterkøl.

### Salg av sterkøl hos Vinmonopolet

## Referanser
Edøya

**Edøya** er ei øy i Smøla kommune i Møre og Romsdal. Edøya spilte en viktig politisk rolle i vikingtida. Øya har et areal på 7,56 km², og hadde 56 innbyggere i 2001.

Det høyeste punktet er Storvarden på 41 moh beliggenheten er sentralt/øst på øya. 

Fra Edøya er det fergeforbindelse til Sandvika på Tustna. Det er daglige hurtigbåtanløp (på strekningen Kristiansund til Trondheim). Øya har bruforbindelse med Kuli mot nord/nordvest og videre med Rossvolløya og Smøla.

## Se også
* Edøy
* Ferjesambandet Edøya–Sandvika
* Edøy gamle kirke
* Mørejarlene

## Referanser
Sagaen om Belgarion

**Sagaen om Belgarion** er en serie bøker. Bøkene er skrevet av David Eddings. Sjangeren er fantasy.

## Bøkene i serien er
# Profetiens utvalgte (1982) 
# Slangefolkets dronning (1982) 
# Magikerens spill (1983) 
# Rivas Dronning (1984) 
# Profetiens oppfyllelse (1984): 
# Profetiens oppfyllelse del 1
# Profetiens oppfyllelse del 2

* The Malloreon (ikke oversatt til Norsk) er en etterfølger til Sagaen om Belgarion, og er en serie på fem bøker.

## Handling
En gang, da verden var ung, gav guden Aldur liv til en kuleformet sten, som ble kalt Aldurs Globe, og gjorde mange underverker med den. Men guden Torak stjal Aldurs Globe, og Toraks ondskap tvang guder og mennesker til å strides med hverandre. Belgarath, Aldurs disippel, klarte imidlertid å ta tilbake den magiske stenen, som ble overlatt i Rivas varetekt. Profetien sier at så lenge Rivas etterkommere tar vare på Aldurs Globe, er menneskene i de vestlige kongedømmene trygge. For Garion, som lever sammen med Polgara, er det utenkelig at denne gamle historien er sann. Han er helt uvitende om at han er tildelt en rolle i et spill som ble satt i gang lenge før han ble født. Etter hvert opplever han en rekke mystiske hendelser og må flykte sammen med sine nærmeste. Og under den og farefulle reisen forstår han at det meste er annerledes enn det ser ut til å være – også han selv. Men Aldurs Globe er stjålet av den sjalue guden Toraks prester, og ifølge legenden er det en tid der Torak vil forsøke å tiltvinge til seg herredømmet over verden. I den andre boken møter vi prinsesse Ce`Nedra som, utenom å vite det selv vil ha en stor rolle i spillet. Prinsessen blir trukket inn i jakten på Globen, en farefull jakt, hun har aldri trodd på disse historiene og føler seg forvirret. Men Profetien har fortsatt mange dramatiske begivenheter i bakhånd for Garion – og for den keiserlige prinsessen Ce'Nedra.
Leyla Zana

**Leyla Zana** (født 1961) er en kurdisk politiker i Tyrkia, hun ble idømt fengsel, blant annet for å ha snakket kurdisk i det tyrkiske parlamentet. 

Det var i 1991 hun uttalte ordene:  *Jeg sverger denne eden for brorskap mellom det  tyrkiske  og det  kurdiske folk*, under innsettelsen  i Ankara. Hun hadde også på seg et rødt, grønt og gult hårbånd.  Dette er fargene i det kurdiske flagget (i tillegg til hvitt). I 1994 ble hun og tre andre parlaméntarikere fratatt sin immunitet og dømt til lange fengselsstraffer for påstått  samarbeid med det forbudte kurdiske nasjonalistpartiet PKK.  

Zana har blitt et symbol på kurdernes frihetskamp. Hun ble beordret løslatt fra fengselet 9. juni i 2004, etter sterkt internasjonalt press. For å renvaske seg gjenopptok hun sin sak, men ble igjen dømt  til ti års fengsel i desember 2008. Ifølge retten har Zana ved minst ni anledninger brutt tyrkisk lov ved indirekte å erklære støtte til PKK og dets fengslede leder Abdullah Öcalan.

Zana ble tildelt den norske Professor Thorolf Raftos Minnepris-prisen i 1995, men kunne ikke motta den før hun ble løslatt i 2004. Hun har tidligere mottatt EU-parlamentets Sakharov-pris.

I juni 2011 ble Leyla Zana på nytt innvalgt i det  tyrkiske parlamentet, denne gang som uavhengig kandidat fra partiet BDP.

I 2013 ble hun nominert til Nobels fredspris.

I 2018 mistet hun plassen sin i det tyrkiske parlamentet fordi hun ikke deltok i den formelle seremonien som kreves for å være parlamentsmedlem. 

## Referanser
Grårever

* grårev
* grå øyrev
* cozumel-grårev (†?)

**Grårever** (*Urocyon*) kalles også **trerever** og er en liten slekt som består av to (mulig tre) arter med revelignende canider. Grårevene er de eneste canidene som kan klatre i trær. Slekten, som er endemisk for Amerika, er også en av de eldste nålevende reveslektene. Artene skiller seg fra andre ekte rever gjennom å ha ovale pupiller.

## Arter
Grårevene skiller seg fra de ekte revene gjennom å ha langt flere diploide kromosomer, faktisk hele 66. Til sammenligning har rødreven kun 36 og fjellreven 50. Man antar derfor at grårevslekten er eldre enn de ekte revene. Det høye antallet kromosomer volder imidlertid forskerne problemer med hensyn til plasseringen i systematikken, fordi antallet kromosomer stemmer bedre overens med hundelignende canider enn revelignende canider. Wayne foreslo derfor i 1997 å skille ut grårevene, sammen med mårhund og ørehund (som volder tilsvarende problemer, men på hver sin måte), i en egen gruppe kalt andre canider.

Det er usikkert om *cozumel grårev* (Cuarón m.fl., 2004) fortsatt lever. Om den gjør det så finnes det tre arter i denne slekten. Cozumel gråreven, eller *dverggrårev* og *dvergtrerev* som den også kan kalles, er fortsatt ikke vitenskapelig beskrevet.

* *Urocyon cinereoargenteus* (grårev, vanlig grårev, trerev)
* *Urocyon littoralis* (grå øyrev, øytrerev, øyrev)
* *Urocyon sp.* (cozumel-grårev, dverggrårev, dvergtrerev (†?)

## Referanser


## Eksterne lenker
*
Hjemmeundervisning

**Hjemmeundervisning** er grunnskoleopplæring som foreldrene til barnet selv tar ansvaret for. I Europa er Storbritannia det mest liberale og Sverige og Tyskland de mest restriktive landene.

Internasjonalt finnes det flere grupper familier som driver hjemmeundervisning; de mest vanlige er gruppen av barn som ikke trives i skolen, enten på grunn av manglende faglig tilrettelegging eller på grunn av mobbeproblematikk. En annen grupper er konservative, ofte kristen middelklasse.  En tredje gruppe er familier som mener at skolesystemet er for restriktivt og lite fleksibelt. Det er mange måter å drive hjemmeundervisning, noen kopierer skole-hjemme, med lærebøker, fag og time-oppdeling, andre driver interessebasert læring hvor læringen bygges opp rundt det barnet er interessert i. 

Det er over 3,7 million hjemmeundervisningselever i USA. I Europa er det færre, 48 000 i Storbritannia, ca. 5000 (ny mer restriktiv lov innført i 2022)i Frankrike,  og ca. 300 i Norge.  I Sverige (2010) og Spania (2014) har retten til hjemmeundervisning blitt sterkt innskrenket. I nordeuropeiske land som Norge, Danmark, Finland og Estland er retten til hjemmeundervisning for tiden ikke truet. 

Internasjonalt brukes betegnelsen «home education» mest i Europa og «homeschooling» i USA og resten av verden.

## Norge
Det er opplæringsplikt i Norge, ikke skoleplikt. Hjemmeundervisning skjer utenfor skolen. Hjemmeundervisning skal være tilsvarende den opplæring som blir gitt i skolen. I Norge skal kommunen føre tilsyn med hjemmeundervisningen. 

For å begynne med hjemmeundervisning i Norge sender foreldrene et brev til kommunen og melder om at de skal starte opp. Det er så kommunens ansvar å føre tilsyn. Det er lovlig å samarbeide om hjemmeundervisning i Norge, men dette må ikke være i så organiserte former at det kan ligne på en skole.  

NHUF - Norsk hjemmeundervisningsforbund formidler informasjon og veiledning om Hjemmeundervisning i Norge, og er en ressurs for hjemmeundervisere og kommuner som skal føre tilsyn.

Privat hjemmeundervisning har vært beskrevet på forskjellig vis i norske lover helt siden den første skoleloven i 1739. 

## Referanser


## Eksterne lenker
* Norsk hjemmeundervisningsforbund (NHUF)
Martin Hans Christian Knudsen

**Martin Hans Christian Knudsen** (1871–1949) var en dansk fysiker og oseanograf. Han jobbet ved Danmarks Tekniske Universitet fra 1901, som professor fra 1912, til han pensjonerte seg i 1941.

Knudsen er først og fremst kjent for sitt arbeid med molekylære gasstrømninger og utviklingen av Knudsen-cellen. Han har også fått oppkalt flere andre fysikkbegreper etter seg, blant annet Knudsengass (en gass-modell som ser bort fra kollisjoner mellom molekylene) og Knudsen-tall (Kn, engelsk *Knudsen number*).

## Referanser
FEIDE

**Feide** (**F**elles **E**lektronisk **IDE**ntitet) er tjeneste for enhetlig identitetsforvaltning i norsk utdanningssektor. Sikker identifisering av elever og lærere er nødvendig for å gi riktig tilgang til digitale ressurser og tjenester. Feide lar personer tilknyttet norske utdanningsinstitusjoner identifisere seg via en felles innloggingstjeneste som begrenser flyten av personopplysninger til det som er nødvendig for å oppnå den ønskede tilgangen.

Feide lar personer som har tilknytning til norske utdanningsinstitusjoner, identifisere seg via en felles innloggingstjeneste. Feide ble startet i 2000 og var opprinnelig ment å være ferdig utbygd i 2010. Utbyggingen for videregående og høyere utdanning er i grove trekk i mål. Våren 2018 hadde 98% av elevene i norsk grunnopplæring Feide-brukerkonto.

Feide er Kunnskapsdepartementets valgte løsning for sikker identifisering i utdanningssektoren. Utdanningsdirektoratet har ansvaret for innføringen i grunnopplæringen, mens Sikt har ansvaret for innføringen i høyere utdanning og drift og forvaltning av den tekniske løsningen.

Feide er bygget opp etter en felles nordisk standard som både Sverige og Danmark bruker. I Sverige er Skolfederation tilsvarende Feide . I Danmark er Uni-login tilsvarende Feide.

## Se også
* MinID

## Referanser


## Eksterne lenker
* 
* Liste over digitale tjenester med Feide-pålogging
Filmåret 1980

**Filmåret 1980** er en liste over hendelser, utgitte filmer, filmpersonligheter og priser som ble delt ut i 1980.

## Hendelser
*30. april &ndash; Roger Daltreys film *[[McVicar]]* hadde premiere i London.
* Sharon Stone hadde sin filmdebut i Woody Allens film *[[Stardust Memories]]* (lansert 26. september i USA).

## Filmer med høyest inntjening
**Nord-Amerika**
# *[[Star Wars Episode V: Imperiet slår tilbake]]* 
# *[[Superman II]]* med Christopher Reeve i hovedrollen
# *[[Hvordan bli kvitt sjefene]]* med Jane Fonda, Lily Tomlin, og Dolly Parton i hovedrollene

## Priser
 
**[[Den 53. Oscar-utdelingen|Oscar-utdelingen]]** (utvalg):

**[[Golden Globe]]** (utvalg):

**[[Palme d'Or]] ([[Filmfestivalen i Cannes]]):**
:***[[Bak kulissene]]***, regissert av Bob Fosse, USA
:***[[Kagemusha – generalens dobbeltgjenger]]***, regissert av Akira Kurosawa, Japan

## Utvalgte filmer lansert i 1980
**[[Arme syndige menneske]]*
**[[At dere tør]]*
**[[Blues Brothers]]*
**[[Can't Stop the Music]]*
**[[Den blå lagune (1980)|Den blå lagune]]*
**[[Den rasende oksen]]*
**[[Den svarte hingsten]]*
**[[Dødens farvann]]*
**[[Elefantmannen]]*
**[[Fredag den 13de (film)|Fredag den 13de]]*
**[[Hollywood ved natt]]*
**[[Karske karer og kyske kjei]]*
**[[Kledd for mord]]*
**[[Kramer mot Kramer]]*
**[[La elva leve!]]*
**[[Liv og død]]*
**[[Lyn Gordon (film)|Lyn Gordon]]*
**[[Nedtur]]*
**[[Ondskapens hotell]]*
**[[Skipper'n (film)|Skipper'n]]*
**[[Star Wars Episode V: Imperiet slår tilbake]]*
**[[Superman II]]*
**[[The Great Rock 'n' Roll Swindle]]*
**[[Xanadu (film)|Xanadu]]*

## [[:Kategori:Fødsler i 1980|Fødsler]]

## [[:Kategori:Dødsfall i 1980|Dødsfall]]
Falklandsulv

**Falklandsulv** (*Dusicyon australis*, tidligere *Canis antarcticus*), også kalt **falklandsrev**, var et rovpattedyr i hundefamilien som nå er utdødd. Den levde på Falklandsøyene og var eneste særegne pattedyrart på Falklandsøyene og eneste art i slekten *Dusicyon*, som døde ut med dette dyret. Arten ble først beskrevet av *Kerr* i 1792. Dens nærmeste slektning synes først å ha vært søramerikanske rever (*Pseudalopex*), men viste seg å være mankeulv (*Chrysocyon brachyurus*), en reveart.

## Beskrivelse
Falklandsulven har også gått under mange andre navn, eksempelvis *warrah* og *antarktisulv*. Det siste navnet fikk den etter den tidligere vitenskapelige benevnelsen, *Canis antarcticus*. Den ble oppdaget i 1689 (Lioncrusher's Domain) eller 1690 (IUCNs rødliste) og var fortsatt en levedyktig art da Charles Darwin besøkte øyene i 1833. Han forutså alt da artens undergang.

Utover på 1800-tallet minsket bestanden drastisk, blant annet på grunn av amerikanernes jakt for skinnets del. Skotske innvandrere som bosatte seg på øyene på 1860-tallet hadde med seg sau og forgiftet falklandsulven for å bli kvitt den. Det siste dyret ble trolig drept der i 1876 (Canid Specialist Group, 2004). I dag finnes kun elleve utstoppede dyr tilbake, som stort sett befinner seg rundt om på verdens museer. London zoo i Storbritannia hadde et levende individ i 1868, men det døde bare få år senere.

Ifølge de opplysninger som finnes var denne reven ca. 60 cm i skulderhøyde. Den minnet om en ulv, men var mer kortbeint. Skallen var bred og ørene relativt små. Den hadde en gulbrun pels, som var blek på undersiden og ble mørkere gråbrun mot haleroten og utover halen. Haletippen var hvit og ørene var grå. Pelsen var svært tett.

Atferd, reproduksjon og matvaner er tilnærmet ukjent, men noen mener at pingviner og andre fugler må ha stått på menyen, kanskje sammen med egg og planter.

## Referanser


## Kilder
* Falkland Island Wolf (Lioncrusher's Domain)
## Eksterne lenker
*
Prosjektor Filmproduksjon

**Prosjektor Filmproduksjon** er et studentdrevet filmproduksjonsselskap som har base i Trondheim og drives som en frivillig organisasjon.

Selskapet ble etablert i 2002 som en del av Student-TV i Trondheim. I 2006 ble eierskapet flyttet til Mediastud AS frem til de i 2010 stiftet Prosjektor som en egen organisasjon. Organisasjonen baserer seg på frivillig arbeid fra studenter og unge filminteresserte i Trondheim. Organisasjonen tar inn medlemmer fra alle studieretninger.

## Filmografi

## Priser og nominasjoner

### ''Creaker'' (2019)

* **Vinner** - "Best Atmosphere" på Independent Horror Movie Awards (2018) 
* **Vinner** - "Gold Award" på Spotlight Short Film Awards (2019) 
***Vinner** - "Funniest Horror Comedy" på Horrible Imaginings film festival (2019)
* *Nominert* - "Beste film" på Amandus (2019)
* *Nominert* - "Beste film" på Happenstance Horror Fest (2019)
* *Nominert* - "Beste film" på Crimson Screen Horror Film Fest (2019)
* *Nominert* - "Beste film" på Crypticon Seattle Horror Film Festival (2019)
* *Nominert* - "Beste film" på Portland Horror Film Festival (2019)
* *Nominert* - "Beste film" på Final Frame - Stoker Con (2019)
* *Nominert* - "Beste film" på Shock Stock Film Festival (2019)
* *Nominert* - "Beste film" på LA Short Scares Film Festival (2019)
* *Nominert* - "Audience Award" på Molins Film Festival (2019) 
* *Nominert* - "Jury Prize" på Molins Film Festival (2019) 
**Nominert* - "Best Director of Directors Choice" på Chicago Horror Film Festival (2019)
**Nominert* - "Best Short", "Best Writer" og "Best Sound" på Indie Horror Film Festival (2019)
**Nominert* - "Beste klipp" på Oslo Film Festival (2019)
**Nominert* - "Best Short" på The Dead of Night Film Festival (2019)
**Nominert* - "Best Foreign Short" på HorrOrigins Film Fest (2019)

### ''Begravelsen'' (2017)

* **Vinner** - "Beste film" på Ringerike International Youth Film Festival 2018 *(10.11.18)*
* *Nominert* - London Worldwide Comedy Short Film Festival (2019) 

### ''Noe som skjedde på jobben'' (2017)

* **Vinner** - "Publikumsprisen" på Rebel Film Festival 2019 *(04.03.19)* 
* **Vinner** - "Best student film" på Oniros Film Awards (2018) 
* *Nominert* - "Best Short film" på Beloit International Film Festival (2019) 

### ''Glasshus'' (2016)

* **Vinner** - "Best International FIlm" på Friss Hus International Shortfilm Festival (2017) 
* **Vinner** - "Best film" på Short to the Point International Film Festival (2016) 

## Referanser


## Eksterne lenker
* Prosjektor på imdb
Time shifting

**Time-shifting** er opptak av fjernsynsprogram til et lagringsmedium for å kunne se dette til en tid mer passende for konsumenten.

I de senere år, etter oppfinnelsen av digitale videoopptagere (DVR), har time-shifting blitt lettere: nå kan man bruke en programguide og lagre program på en harddisk. Noen DVR-er har andre time-shifting-metoder som å kunne starte å se et opptak før programmet er ferdig tatt opp. Tidligere ble time-shifting gjort med en VCR og dens timerfunksjon.

## Historie

Hvorvidt «time-shifting» av fjernsynsprogram er lovlig ble i USA vist ved en viktig rettssak mellom Universal Studios og Sony Corporation, *Sony v. Universal*. Sony argumenterte for at bruken av firmaets Betamax videoopptaker i 1976 ikke krenket rettighetene til eierne av de program spilleren tok opp.

Universal hadde saksøkt Sony i 1979 og påsto at Betamax-spillerens tidsbestemte opptaksmuligheter var en brudd på Universals opphavsrett til programmene. En distriktsrett fant imidlertid at ikke-kommersiell bruk i hjemmet måtte anses som innenfor lovens rammer. I en appell ble avgjørelsen i 1981 omgjort til fordel for Universal, men ved endelig appell til De forente staters høyesterett ble det dømt til fordel for Sony. Høyesteretts flertall fremholdt at «time-shifting» var innen lovens rammer, ga ingen vesentlige ulemper for rettighetshaverne til fjernsynsprogram og ville ikke gi selskapene en mindre markedsandel. I dag er denne avgjørelsen kjent som «Betamaxsaken» (the Betamax case) eller «Betamaxavgjørelsen» (the Betamax decision).

## Eksterne lenker
* DVRplayground – Diskusjonsforum for DVR.
* Home Recording Rights Coalition
* Museum of Broadcast Communications – Betamax Case
* Recording for the purposes of time-shifting – UK Statutory Instrument 2003 No. 2498
Qassamrakett

**Qassam** (arabisk: صاروخ القسام *Ṣārūkh al-Qassām*, også kalt **Kassam**) er en hjemmelaget rakett som er blitt utviklet av Izz ad-Din al-Qassam-brigadene, Hamas' militærstyrke. Raketten er upresis og har ingen fast bane. Rakettene er relativt billige i produksjon, og koster opptil $800 eller €500 (i 2008/9) pr rakett.

Raketten, og brigaden, er oppkalt etter den arabiske motstandslederen Izz ad-Din al-Qassam.

Raketten ble utviklet og produsert etter utbruddet av andre intifada. Den første Qassam som ble avfyrt var Qassam-1, avfyrt i oktober 2001, med en maksimal rekkevidde på mellom 3 km og 4,5 km.
Rakettene har, sammen med de  russiske BM-21 Grad pr. 9. januar 2009 tatt livet av 23 sivile på israelsk side. 

Tre modeller er produsert siden de ble introdusert i 2001:
* Qassam mk 1 har rekkevidde på 3-4,5 km.
* Qassam mk 2 rekkevidde på 8-10 km
* Qassam mk 3 rekkevidde på 10-12 km

De første rakettene ble rettet mot israelske bosetninger innen Gaza. 10. februar 2002 var første gang de ble avfyrt inn i Israel da en rakett landet Sa'ad kibbutz, like ved grensen til Gaza. Den første gangen en Qassam som traff en israelsk by var 5. mars 2002 da to raketter de sørlige delene av Sderot. Noen raketter har nådd så langt som til utkanten av Ashkelon.

## Palestinsk kritikk
Bruken  av rakettene er kritisert fra forskjellig hold, også den palestinske siden. President Mahmoud Abbas har uttalt at det ikke finnen noen rettferdiggjørelse for bruken av våpenet, verken fra Gaza eller noen andre steder, og at denne bruken bringer ikke fred noe nærmere. Også den palestinske utsendingen til FNs menneskerettighetsråd, Ibrahim Khreisheh, uttalte 9. juli 2014 i et intervju på palestinsk TV, oversatt av MEMRI, at Hamas-raketter som avfyres blindt inn i tett befolkede områder er «forbrytelser mot menneskeheten» («crimes against humanity»), og israelske motangrep mot disse blir da et lovlig svar i henhold til internasjonal rett.

## Referanser


## Eksterne lenker
* 
* GlobalSecurity.org&nbsp;– Qassam Rocket
* The Homemade Rocket That Could Change The Mideast&nbsp;– av Tony Karon, TIME nettutgave, 10. februar 2002
* Qassam-2 missile a wild card in Mideast conflict&nbsp;– CNN, 5. mars 2002
* Gaza rockets kill two in Israel, BBC, 28. juni 2004
* A Visit to a Gaza Rocket Factory, av Ulrike Putz, Der Spiegel international, engelsk utgave, 29. januar 2008
* Katyusha & Qassam Rockets på www.aerospaceweb.org
* Photos: Qassam rockets in Sderot
* Gaza's Bottle Rockets - Why Hamas' Arsenal Wasn't Worth a War (2014-08-03), Mark Perry, *[[Foreign Affairs]]*
Vicente Guerrero

:*For den meksikanske byen med samme navn, se [[Vicente Guerrero (Tlaxcala)]]*

**Vicente Guerrero** (født 10. august 1782 i Tixtla i Guerrero, død 14. februar 1831) var en av de ledende revolusjonære generalene under den meksikanske uavhengighetskrigen som kjempet mot kolonimakten Spania for Mexicos uavhengighet i begynnelsen av det 19. århundre. Han satt en kort stund som president i Mexico.

Guerrero sluttet seg tidlig til det meksikanske opprøret mot Spania i 1810. Først kjempet han i den sørlige delen av Mexico sammen med den kjente opprøreren og geriljalederen José María Morelos. Guerrero utmerket seg blant annet i slaget ved Izúcar i februar 1812, og oppnådde graden oberstløytnant. På denne tiden var han en av få kjente opprørsledere som fremdeles var på frifot fra spanjolene. Flere av de største lederne av geriljaen ble tatt til fange og henrettet i 1811. Blant disse var den katolske presten Miguel Hidalgo, som var en av hovedmennene bak det meksikanske opprøret i 1810.

Etter at den meksikanske uavhengighetskrigen var over i 1820-årene, begynte Guerrero å arbeide innen politikken. Han satt først i landets provisoriske regjering 1823–1824 etter Det første meksikanske keiserrikets fall. Han ble senere valgt til president, og han satt i en kort periode med dette embedet, fra 1. april til 4. desember 1829. Det Guerrero huskes best for fra hans korte periode som president, var at han beordret en umiddelbar avskaffelse av slaveriet og frigjøring av alle slavene.

Guerrero ble avsatt i et opprør som ble ledet av visepresidenten Anastasio Bustamante, som tok over som president etter statskuppet mot Guerrero fra den 1. januar 1830. I Mexico ble Guerrero utnevnt til nasjonalhelt etter sin død, og den meksikanske delstaten Guerrero ble oppkalt til minne om ham.

Han var også bestefar til den senere meksikanske politikeren og intellektuelle Vicente Riva Palacio.

## Referanser
Campylobacter

* *[[Campylobacter coli|C. coli]]*
* *[[Campylobacter concisus|C. concisus]]*
* *[[Campylobacter curvus|C. curvus]]*
* *[[Campylobacter fetus|C. fetus]]*
* *[[Campylobacter gracilis|C. gracilis]]*
* *[[Campylobacter helveticus|C. helveticus]]*
* *[[Campylobacter hominis|C. hominis]]*
* *[[Campylobacter hyointestinalis|C. hyointestinalis]]*
* *[[Campylobacter insulaenigrae|C. insulaenigrae]]*
* *[[Campylobacter jejuni|C. jejuni]]*
* *[[Campylobacter lanienae|C. lanienae]]*
* *[[Campylobacter lari|C. lari]]*
* *[[Campylobacter mucosalis|C. mucosalis]]*
* *[[Campylobacter rectus|C. rectus]]*
* *[[Campylobacter showae|C. showae]]*
* *[[Campylobacter sputorum|C. sputorum]]*
* *[[Campylobacter upsaliensis|C. upsaliensis]]*

***Campylobacter*** er en slekt av gram-negative bakterier som ble beskrevet i 1963,.
Navnet betyr «vridd bakterie».
Det er spiralformede, mikroaerofile bakterier. Disse motile organismene, med enten uni- eller bipolare flageller, har et karakteristisk, spiralformet utseende (som en vinkorkåpner) og er oksidase-positive.

*[[Campylobacter jejuni]]* anerkjennes nå som en av de viktigste årsakene til bakteriell infeksjon i matvarer i mange utviklede land. Minst 12 ulike arter av *Campylobacter* har vært medvirkende årsak til sykdom hos mennesker, med *[[Campylobacter jejuni|C. jejuni]]* og *[[Campylobacter coli|C. coli]]* som de mest vanlige. *[[Campylobacter fetus|C. fetus]]* er også årsak til spontanabort hos storfe og sau, så vel som en opportunistisk patogen hos mennesker.

## Genomet
Genomene til flere typer *Campylobacter* har nå blitt sekvensert, noe som gir verdifull innsikt i deres patogene mekanismer. Det første *Campylobacter*-genomet som ble sekvensert var *C. jejuni*, i 2000.

*Campylobacter*-arter inneholder to flagellin-gener i tandem for motilitet (bevegelse), *flaA og flaB*.  Disse genene kan utføre intergenisk rekombinasjon, noe som ytterligere bidrar til deres virulens.  Ikke-motile mutanter kan ikke kolonisere.

## Referanser


## Eksterne lenker
* 
* ''Campylobacter'' informasjon – Centers for Disease Control and Prevention
* Forskningsprosjektet CampEc-NET
* Campylobacter - verre enn Salmonella - artikkel fra forskning.no 21.8.02
José María Bocanegra

**José María Bocanegra** (født 25. mai 1787, død 23. juli 1862) var en meksikansk politiker. Han var president i Mexico i kun seks dager, i perioden fra den 18. til den 23. desember 1829.

## Referanser
W. C. Handy

**William Christopher «W.C.» Handy** (født 16. november 1873 i Florence, Alabama, død 28. mars 1958 i New York) var en amerikansk blues- og jazzmusiker, ofte benevnt «The father of blues» for sine kjente komposisjoner.

Handy lærte seg gitar- og kornett-spill, tok  lærer-eksamen i Birmingham (1892) og etablerte sin egen «Lauzetta Quartet» (1893–96).  I St. Louis medvirket han i «Mahara's Minstrels» (1896–1900) som turnerte bl.a. Cuba.  Handy arbeidet som lærer i Normal, Alabama (1900–03), hvorpå han ble med i «Knights of Pythias» i Clarksdale, Mississippi (1903–09) før han flyttet til Memphis, Tennessee.  

Han gikk over til komposisjon og publiserte *Memphis blues* (1912) som av Vernon Castle og Irene Castle ble basis for foxtrot, samt *[[St. Louis Blues (sang)|St. Louis Blues]]* (1914).  På Broadway (i New York) etablerte Handy forlaget «Handy Brothers Music» (1918).

Han ga ut bøkene *Blues: An anthology.  Complete words and music of 53 songs* (1926), *Negro authors and composers of the United States* (1935), selvbiografien  *Father of the Blues* (1941) og *Unsung american sing* (1944).
Etter synstap (1943) og slag (1955), døde han av lungebetennelse (1958).  Over 150&nbsp;000 sies å ha bivånet gravferden.

I 2010 ble Handy posthumt valgt inn i Blues Hall of Fame.

## Referanser


## Eksterne lenker
* 
* 
* 
* una.edu har en biografi med bilde fra oppvekst
EMD

**EMD** er en forkortelse brukt for blant annet:

* Den europeiske menneskerettsdomstol
* Electro-Motive Diesel – tidligere General Motors Electro-Motive Division, amerikansk produsent av diesellokomotiver og motorer
Sebastián Lerdo de Tejada

**Sebastián Lerdo de Tejada** (født 24. april 1823, død 21. april 1889) var Mexicos president fra 19. juli 1872 til 20. november 1876.

## Referanser


## Eksterne lenker
*
Klatring på naturlige sikringer

**Klatring på naturlige sikringer** eller **tradisjonell klatring** (også «tradklatring») er en form for friklatring der man ikke benytter ferdigplasserte bolter eller andre menneskeskapte inngrep til å feste sikringene i. Vanligvis bruker man kiler og kamkiler av ulik utforming og størrelse som settes inn i sprekker i fjellet og som kan fjernes etter bruk, men man kan også bruke trær, store steiner eller utspring i fjellet til å legge sikringsslynger rundt. Dersom en kile setter seg fast brukes en nøttepirker for å få den løs. Også tradisjonelle fjellbolter som slås inn i sprekker i fjellet med en hammer har vært benyttet, men dette er ikke lenger vanlig både fordi sikringsutstyret har blitt bedre og gjort fjellboltene overflødige og tungvinte, og fordi bruken av slike bolter setter varige spor i fjellet. 

Klatring på naturlige sikringer er en metode som benyttes der de naturlige formasjonene ligger til rette for sikker – eller relativt sikker – klatring uten irreversible inngrep i naturen i form av borebolter. Dette er både et sportslig og etisk spørsmål som har litt ulik praksis i ulike land. I Norge er det ikke alminnelig praksis å sette bolter der det er mulig å sikre med tradisjonelle sikringsmidler.


Climbing gear - Assorted nuts - 10.jpg|Kiler
Trad climbing gear - BD Stopper - 2.jpg|Kile plassert
Matériel d'escalade - studio WMCH - coinceurs mécaniques.jpg|Kamkiler
Camalot C4 number 5 placed in a crack.jpg|Kamkile plassert
Tricams.side.JPG|*Tricams*


## Eksterne lenker
*
Lutrochidae

* *[[Lutrochus]]*

**Lutrochidae** er en liten familie av biller som lever i raskt rennede vann, særlig små bekker med høyt kalkinnhold. Disse billene har tidligere blitt regnet enten til familien mudderbiller (Dryopidae) eller Limnichidae, men blir i dag regnet som en egen familie. De finnes bare i den nye verden og er utbredt mellom det sentrale USA og Brasil. Det er kjent 12 arter, som alle blir regnet til slekten *Lutrochus*. Billene kryper rundt på bunnen av bekkene og spiser alger, eller de kan være knyttet til død ved som ligger i vannet.

## Utseende
Små biller (2 – 6&nbsp;mm), ovale og sterkt hvelvede, som oftest gulaktige på farge. **Hodet** er stort og bredt, fasettøynene er ganske små og flate, med små fasetter med hår mellom. Antennene er 11-leddete, ganske korte (når ikke til brystskjoldets bakkant), den ytterste delen er sagtakket, kamformet eller kølleformet. Oversiden er fint hårkledt og matt. **Beina** er ganske lange med lange, tynne, 5-leddete føtter. **Larvene** er avlange, 4–10&nbsp;mm, med korte, men velutviklede bein.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien mudderbiller (Dryopoidea)
**** Familien Lutrochidae Kasap & Crowson, 1975
***** Slekten †*[[Lutrochites]]* Wickham, 1912
****** †*[[Lutrochites lecontei]]* Wickham, 1912
***** Slekten *[[Lutrochus]]* Erichson, 1847 – 21 arter
****** *[[Lutrochus acuminatus]]* Grouvelle, 1889
****** *[[Lutrochus arizonicus]]* Brown et Murvosh, 1970
****** *[[Lutrochus cauraensis]]* Maier & Short, 2013
****** *[[Lutrochus funkae]]* Maier & Short, 2014
****** *[[Lutrochus geniculatus]]* Chevrolat, 1864
****** *[[Lutrochus germari]]* Grouvelle, 1889
****** *[[Lutrochus gigas]]* Hinton, 1939
****** *[[Lutrochus grenadaensis]]* Maier & Short, 2014
****** *[[Lutrochus gustafsoni]]* Maier & Short, 2013
****** *[[Lutrochus laticeps]]* Casey, 1893
****** *[[Lutrochus leeanneae]]* Maier & Short, 2014
****** *[[Lutrochus luteus]]* LeConte, 1852
****** *[[Lutrochus maldonadoi]]* Maier & Short, 2013
****** *[[Lutrochus meridaensis]]* Maier & Short, 2013
****** *[[Lutrochus minutus]]* Maier & Short, 2013
****** *[[Lutrochus misellus]]* Grouvelle, 1896
****** *[[Lutrochus montanus]]* Grouvelle, 1896
****** *[[Lutrochus pilula]]* Erichson, 1847
****** *[[Lutrochus vestitus]]* Sharp, 1882
****** *[[Lutrochus violaceus]]* Maier & Short, 2013
****** *[[Lutrochus wao]]* Maier & Short, 2014

## Eksterne lenker
* 
*Lutrochus luteus* (Nord-Amerika): http://delta-intkey.com/elateria/images/arnett40.jpg
Vanaheim (band)

**Vanaheim** var et norsk viking metal-band som ble dannet i 1995 i Bærum.

## Biografi
Vanaheim ble dannet i Bærum midt på 90-tallet av en blanding av forskjellige lokale band i området. De hadde en veldig unik spilleform med blanding av middelalder, epic, death og black metal. Sangene deres handler om gamle historier fra middelalderen.

Den første CD-en deres ble bare gitt ut til forskjellige bedrifter og selskaper, men de fikk ikke platekontrakt. Ett år senere kom den andre CD-en ut, *[[Helter og kongers fall]]*. Denne CD-en ga heller ikke platekontrakt, men meget god respons. Medlemmene i gruppen skilte vei i 1999 for så og starte sine egne prosjekt, blant annet Susperia og Ringnevond.

## Medlemmer
### Siste kjente oppstilling
* Marius Johansen – vokal
* Jon Rasmussen – gitar/vokal
* Christian «Elvorn» Hagen – gitar
* Rune Tyvold – Gitar
* Fredrik «Nevrod» Haraldsen – Keyboard
* Håkon «Memnock» Didriksen – Bass
* Pål «Athera» Mathiesen – trommer

### Tidligere medlemmer
* Øyvind Skog – trommer
* Lars Håkon Olsen – Bass

## Album
* *[[En historie]]* (EP) (1997)
* *[[Helter og kongers fall]]* (Studioalbum) (1998)

## Eksterne lenker
* 
*  Hjemmeside
Gustavo Díaz Ordaz

**Gustavo Díaz Ordaz Bolaños Cacho** (født 12. mars 1911, død 15. juli 1979) var president i Mexico fra den 1. desember 1964 til den 1. desember 1970. Han fikk blant annet stor oppmerksomhet rundt Tlatelolcomassakeren i Mexico by den 2. oktober 1968 som følge av studentopprørene like før Sommer-OL 1968.

## Referanser


## Eksterne lenker
*
Pedro Vélez

**Pedro Vélez** (født 28. juli 1787, død 5. august 1848) var en meksikansk advokat og politiker. Han fungerte som «midlertidig» president i Mexico fra den 23. desember til den 31. desember 1829. Vélez var leder for Mexicos høyesterett under Vicente Guerreros presidentskap.

## Referanser
Višnjevac

**Višnjevac** er en landsby på 639 innbyggere (2002) av ulik etnisitet, i fylket Subotica i Vojvodina i Serbia.
Telefoto

**Telefoto** er en metode for å overføre bilder via telefonnettet. Den var mest benyttet av aviser og pressebyråer, men også innen politiet. Telefoto var en langsom prosess (ca. 20 minutter for et bilde), som krevde spesielle maskiner for sending og mottaging. Metoden var i bruk til omkring 1990.
Helter og kongers fall

***Helter og kongers fall*** (utgitt 1998) er det eneste studioalbumet til det norske viking metal bandet Vanaheim.

## Sporliste
# «Kongers fall» (5:29)  
# «Galskap» (3:25)  
# «Vardøger» (4:26)  
# «Fra en svunnen tid» (4:41)  
# «Sinfonia» (5:26)  
# «Fortapelse» (4:21)  
# «Ved veis ende kap.1» (7:22)  
# «Ved veis ende kap.2» (6:18)

## Kilder
*Helter og Kongers Fall hos Encyclopaedia Metallum
Fotballklubben Senja

**Fotballklubben Senja** er en fotballklubb på Silsand i Senja kommune.  

De spiller hjemmekampene sine på Senja stadion i Islandsbotn vest for Silsand. Klubben ble stiftet i 1949 som *Silsand og omegn idrettslag*, men fotballgruppa (ofte kalt *SOIL-fotball*) skiftet foran sesongen 2000 navn til FK Senja. Fra 2008 spiller klubben i norsk 2. divisjon, etter sju år i 3. divisjon. 

FK Senja har gjennom en årrekke hatt et sterkt rivaliserende forhold til naboklubben Finnsnes idrettslag, da de har vært omtrent jevngode hele veien.  

Etter å ha vunnet sin 3. divisjonsavdeling i 2018, var Senja tilbake i 2. divisjon i 2019. Klubben rykka ned i både 2021 og 2022, og spiller i 4. divisjon. 

## Tabell

## Eksterne lenker
* 
* Senja Stadion - Nordic Stadiums
Giancarlo Giannini

**Giancarlo Giannini** (født 1. august 1942 i La Spezia) er en italiensk skuespiller.

Giannini studerte ved *Academia Nazionale* i Roma. Han debuterte i 1965 i kortfilmen *Fango sulla metropolis*. Han ble særlig kjent for sin rolle som «Inspektør Pazzi» i filmen *[[Hannibal (film)|Hannibal]]* fra 2001.

Han har spilt både i italiensk- og engelskspråklige filmer.

## Filmografi (utvalg)

* 1968 – *Slaget om Anzio!*
* 1969 – *Santa Vittorias hemmelighet*
* 1970 – *Dramma della gelosia – tutti i particolari in cronaca*
* 1972 – *[[La prima notte di quiete]]*
* 1973 – *Sessomatto*
* 1975 – *[[Syv skjønnheter]]* (*Pasqualino Settebellezze*)
* 1978 – *Fatto di sangue fra due uomini per causa di una vedova – si sospettano moventi politici*
* 1979 – *Livet er herlig*
* 1981 – ''Lili Marleen''
* 1985 – *Spillegalskap*
* 1989 – *Blood Red*
* 1989 – *New York Stories*
* 1990 – *[[I divertimenti della vita privata]]*
* 1992 – *Once Upon a Crime...*
* 1994 – *Jacob*
* 1995 – *A Walk in the Clouds*
* 1997 – *Mimic*
* 2001 – *[[Hannibal (film)|Hannibal]]*
* 2006 – *[[Casino Royale (2006)|Casino Royale]]*

## Referanser


## Eksterne lenker

*
Bedre Gardsdrift

***Bedre Gardsdrift*** er et frittstående landbrukstidsskrift utgitt av Ask media as, som holder til på Kirkenær i Hedmark.

*Bedre Gardsdrift* er utgitt siden 1981, først under navnet «K.K. Heje Driftsteknikk». Det skiftet navn i 1991. Bladet er uavhengig av organisasjoner, og redigeres etter redaktørplakaten. *Bedre Gardsdrift* utgis av fagpressebedriften Ask media AS.

*Bedre Gardsdrift* er rettet mot bonden som produsent av landbruksvarer, og konsentrerer seg om mekanisering, bygninger, praktiske løsninger og økonomi. Bladet inneholder videre uavhengige traktortester, gardsanalyser, produktnyheter, veterantraktorer, småsmart, produkt- og markedsoversikter.

Hvert år utgir *Bedre Gardsdrift* Norges mest komplette liste over priser på maskinleie og leiekjøring, og bladet publiserer også den offisielle lista over jordleiepriser.

Tidsskriftet anses å være Norges eneste regelmessig utgitte fagblad for gardbrukere, som er av noen betydning, og som ikke styres av landbrukssamvirket.

Bladet har ti utgaver hvert år, og distribueres til betalende abonnenter. Godkjent opplag i 2016 er 17&nbsp;722.

*Bedre Gardsdrift* er norsk representant i juryen for Årets traktor.

*Bedre Gardsdrift* driver også nettsida www.gardsdrift.no, som oppdateres daglig med nyheter og informasjon rettet mot bladets målgruppe. Der finnes også en meget omfattende lenkesamling, samt nyttige nedlastbare dokumenter. www.gardsdrift.no har også det mest aktive diskusjonsforumet for landbruk i Norge. 
I 2008 ble *Bedre Gardsdrifts* traktoroversikt på nett lansert. Der kan man sammenlikne tekniske data og priser på alt som selges av traktorer i Norge.

## Eksterne lenker
*
Hajduk

**Hajduk** (eller **haiduk**, **haiduc**, **hayduk**) er en betegnelse på fredløse eller frihetskjempere i det tidligere osmanske riket på Balkan. 

Et mulig opphav til ordet «hajduk» er betegnelsen på en ungarsk stamme av kvegdrivere i Transilvania (ungarsk: *hajtó*, flertall *hajtók*). Det kan også være avledet av det tyrkiske ordet *haydut*, som betyr en røver eller fredløs. Ordet kom etterhvert til å betegne opprørere mot Det osmanske rike på hele Balkan. I snevrere betydning bruktes ordet også om ungarske soldater. På hele Balkan har det dannet seg et romantisk bilde av hajduken som en «edel røver», en slags Robin Hood som slåss mot og stjeler fra de osmanske undertrykkerne og deler utbyttet med de fattige og undertrykte. 

Hajdukene drev fra ca. 1600 til 1900 gerilja mot Det osmanske rike, men kunne også hengi seg til plyndring av uskyldige handelsmenn og veifarende. Derfor fikk ordet også den negative bibetydningen «røver». Men i de fleste balkanspråk har det en overveiende positiv betydning, fordi de fleste hajdukene skal ha fulgt moralregler som forbød tyveri fra fattige og umotiverte drap. På russisk har ordet гайдук, gajduk, også fått betydningen «livvakt». 

## Varianter av ordet

Det forekommer flere varianter av ordet: *haiduc* (rumensk), *hajduk* (albansk), *хајдук/hajduk* (serbisk), *hajduk* (kroatisk), *ајдук* (ayduk) (makedonsk), *хайдут* (haidut) (bulgarsk), *aiducco* (italiensk), *haïdouk* (fransk), *Heiduck* (tysk), *haydut* (tyrkisk), *hajduk* (bosnisk).
Universidad Nacional Autónoma de México

**Universidad Nacional Autónoma de México**, forkorta **UNAM**, er det største universitet i Mexico. Universitetet ble grunnlagt den 21. september 1551. Med omtrent 279 000 studenter https://web.archive.org/web/20070218073133/http://www.planeacion.unam.mx/agenda/2005/index.html?op=poblac er dette et av verdens største universiteter. Universitetet regnes som et av de viktigste i den spansktalende delen av verden. Hovedcampusen er Ciudad Universitaria, som ligger i Coyoacán, sør i Mexico by.

## Referanser


## Eksterne lenker
*
Åpen verden – et forsvar for globaliseringen

***Åpen verden – et forsvar for globaliseringen*** er en debattbok utgitt av forfatterne Jan Arild Snoen, Paul Chaffey, Nils Petter Gleditsch, Håvard Hegre med flere. Den kom ut i 2004, utgitt av tenketanken Civita.

I boken finner man en kritikk av Antiglobaliseringsbevegelsen, og et forsvar for globaliseringen. Bokens overordnede tese er at globaliseringskritikerne snur virkeligheten på hodet når de hevder at globalisering skaper økt fattigdom, ulikhet, miljøproblemer og konflikter. Forfatterne mener at globalisering har tvert om de motsatte konsekvensene: Velstanden øker, millioner løftes ut av fattigdom, helsetilstanden – spesielt for fattige – bedres og miljøet blir bedre. De hevder at det kulturelle mangfoldet øker, demokratiet styrkes og alle individer får økt frihet. Globaliseringen er grensesprengende framskrittsvennlig, og de multinasjonale selskapene representerer en «viktig progressiv kraft».

## Referanser




## Eksterne lenker
*  på Bibsys
*
Fokker 70

**Fokker 70** er et passasjerfly som ble produsert av Fokker mellom 1993 og 1997 da produksjonen ble avviklet grunnet konkurs. Tilsammen 48 fly av denne typen ble bygget. Forsøk fra det nye selskapet, *Rekkof*, på å gjenoppta produksjonen har hittil ikke ført frem. 

Flyet var en forkortet utgave av Fokker 100 som igjen var en videreutvikling av Fokker F28 Fellowship. I størrelse er Fokker 70 omtrent like stor som F28, og har plass til 79 passasjerer. Som med de andre passasjer-jetene, er Fokker 70 utstyrt med to motorer montert på skroget bak på flyet.

Blant operatørene av Fokker 70 er KLM Cityhopper, Austrian Airlines, ungarske Malev og Air France Régional. En del fly er utstyrt som forretningsfly og solgt til bedrifter eller statlige myndigheter.

## Spesifikasjoner
* Maks antall seter: 70
* Maks kapasitet: 8&nbsp;300 kg
* Maks avgangsvekt: 38&nbsp;100 kg
* Maks motorkraft: 2 x 6&nbsp;300 kg fra Rolls-Royce Tay 520 motorer
* Vingespenn: 28,08 m
* Lengde: 30,91 m
* Høyde: 8,51 m

## Eksterne lenker
* Mer om flytypen fra Airliners.net (Engelsk)
Årets traktor

**Årets traktor** er en europeisk kåring hvor 20 journalister, en fra hvert land, kårer den fremste av siste års nye traktorer. Vinneren får bruke tittelen hele følgende år. Også kjent som **Tractor of the year**. Kåringa har eksistert siden 1998. 

Journalistene representerer ledende landbrukstekniske fagtidsskrifter. 

Norge er representert av fagbladet Bedre Gardsdrift.

## Vinnere
* 1998 – Fendt Vario
* 1999 – Fendt 700 Vario
* 2000 – Case IH Magnum MX
* 2001 – Case IH CVX
* 2002 – John Deere 8020 series
* 2003 – New Holland TM 190
* 2004 – Fendt 930 Vario TMS
* 2005 – Massey Ferguson 8480 Dyna-Vt
* 2006 – McCormick XTX 215
* 2007 – John Deere 8540
* 2008 – New Holland T7060
* 2009 – Massey Ferguson 8690 Dyna-VT
* 2010 – New Holland T7070 AutoCommand
* 2011 – Fendt 828 Vario
* 2012 – John Deere 7280R

## Eksterne lenker
* Bedre Gardsdrifts omtale av Årets traktor 2007
* Bladet Traktors omtale av Årets traktor 2010
* Bladet Traktors omtale av Årets traktor 2011
* Bedre Gardsdrifts omtale av årets traktor 2012
Jan Arild Snoen

**Jan Arild Snoen** (født 1964) er en norsk skribent, debattant og forfatter.

## Liv og virke
Han flyttet fra hjemstedet Toten til Bjølsen i Oslo i 1985. Etter å først ha vært medlem i Venstre, ble han på slutten av 1980-årene var han gruppesekretær for Fremskrittspartiet i Oslo bystyre, formann i Oslo Fremskrittspartis Ungdom og medlem av Sagene-Torshov bydelsutvalg, deretter leder av Fremskrittspartiets Utredningsinstitutt 1988–1992. Snoen var formann i St. Hanshaugen Fremskrittsparti da han meldte seg ut av partiet i etterkant av landsmøtet i 1994. I årene som fulgte, var han medlem av FRIdemokratene, før han meldte seg inn i Høyre i slutten av 1990-årene. Snoen meldte seg ut av Høyre i 2016.

Han har utgitt flere debattbøker, var redaktør i det liberalistiske tidsskriftet *[[Ideer om frihet]]* 1993–2000 og har skrevet i tidsskrifter som *[[Samtiden]]* og magasinet *[[MEMO]]*. Han har også vært tilknyttet analyseselskapet Econ Analyse AS og den liberale tankesmien Civita. Han er visepresident i den proamerikanske foreningen Monticello Society. Snoen var journalist i det konservative tidsskriftet *[[Minerva (norsk tidsskrift)|Minerva]]* og fokuserer spesielt på amerikansk politikk og mediekritikk, særlig av hvordan amerikansk politikk dekkes i norske medier.

I 2001 utgav Snoen boken *Kong Carl: En uautorisert biografi om Carl I. Hagen* sammen med Jan Ove Ekeberg på Kagge Forlag. Boken gir et kritisk blikk på Carl I. Hagen og Fremskrittspartiet. I 2004 utgav han boken *[[Åpen verden – et forsvar for globaliseringen]]* sammen med Paul Chaffey, Nils Petter Gleditsch, Håvard Hegre, Mikael F. Sandström og Henrik Syse på forlaget Civita AS. I 2022 flagget han et tydelig standpunkt i narkotikadebatten med boken Legaliser - nå!, utgitt på Dreyers forlag.

Jan Arild Snoen er siden 1993 gift med tidligere stortingsrepresentant Ellen Chr. Christiansen.

## Referanser




## Eksterne lenker
* 
* 
* 
*  Jan Arild Snoens mediekritiske spalte i Minerva